Boje i mirisi (Ćatić)/III
<poem>
Sada me pitaš kakove su kose
Najmilije mi! Ah, davno je bilo...
Ti djetešce si tada bilo milo,
Djetešce milo kao kaplja rose.

Kosica tvoja kovrdžasta, plava
Niz ljiljanska ti padala je pleća
K'o snop mirisni ljubičastog cv'jeća,
Na kojem ljubav i ljepota spava.

Ja tako često kosu ti cjelivah
I često u snu i na javi snivah,
Gdje uvijam se u prame joj sjene,

Pijući pjesmu s vlasi svake njene -
Ah, zato i sad usred sna i jave
Ja sanjam kose kovrdžaste, plave. </poem>

Musa Ćazim Ćatić